《送虔州通判周茂叔对移永州》
宋代·程师孟

移官远过耒阳西，好景重重合尽题。
永水自然胜灨水，浯溪应尽让濂溪。
沙头候吏瞻旗脚，境上乡人待马蹄。
会是忠贤流落处，至今兰芷尚萋萋。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。